ZAPISNIK
      s 24. sjednice Vijeća Gradske četvrti Črnomerec, održane 
    07. ožujka 2019. u prostorijama Područnog ureda Črnomerec, 
             Trg Francuske Republike 15/1, s početkom u 16 sati

Nazočni članovi Vijeća Gradske četvrti Črnomerec: 
Martin Postružin, Ljiljana Peršinec, Zdravko Banožić, Dragutin Buden,Vlado Crkvenac, Maja Čižić, Tomislav Domes, Josip Jelić, Tomislav Kolačny, Tamara Čubretović, Branko Matun, Siniša Ružić, Ana Marija Pilaš, Miroslav Šurbek. 

Nenazočni članovi Vijeća Gradske četvrti Črnomerec: 
Hana Jušić

Ostali nazočni: Dražen Lučanin, predstavnik udruge biciklista, Mirko Berić, predsjedni VMO „Bartol Kašić“,  Branko Kasalo, predsjednik VMO Jelenovac, Danijel Vuk predsjednik VMO Medvedgrad, Vesna Brezić, članica VMO Kustošija centar, Sandra Bregant, predsjednica VMO „Sveti Duh“, Lidija Božič. Potpredsjednica VMO Šestisnki dol – Vrhovec, Marko Grbeš, predsjednik VMO Gornja Kustošija, Snježana Ordanić, voditeljica Područnog odsjeka Črnomerec, Natalija Vidak, stručni referent za rad mjesne samouprave i Nevenka Antunović, stručni referent za rad mjesne samouprave.

Sjednicu otvara Martin Postružin, predsjednik Vijeća Gradske četvrti Črnomerec te pozdravlja sve nazočne.

Predsjednik konstatira da je prisutno 14 članova Vijeća, čime su stečeni uvjeti za raspravu i pravovaljano odlučivanje.

Predsjednika daje Zapisnik s 22. sjednice na glasovanje 
S 11 glasova ZA i 2 PROTIV usvojen Zapisnik s 22. sjednice Vijeća.
Predsjednik daje Zapisnik s 23. Sjednice na glasovanje.
S 11 glasova ZA i 2 PROTIV usvojen Zapisnik s 22. sjednice Vijeća.

Predsjednik predlaže da se 5. točka izbaci iz dnevnog reda obzirom da se Vijeće o navedenom već očitovalo na temelju Zaključaka s 5. i 15. sjednice.
Josip Jelić predlaže da 2. točka dnevnog reda bude Uređenje biciklističko pješačkog koridora Kustošija-Črnomerec okretište.
Predsjednik tako dopunjen dnevni red daje na glasovanje.

Jednoglasno usvojen slijedeći

                                                          d n e v n i  r ed

1. Prijedlog Zaključka o Izvješću Mandatnog povjerenstva o prestanku mirovanja 
     mandata članice Vijeća Gradske četvrti Črnomerec i prestanku obnašanja dužnosti 
     zamjenika članice Vijeća
            2.    Uređenje biciklističko pješačkog koridora Kustošija-Črnomerec okretište
3.    Prijedlog Zaključka o prihvaćanju Izvješća o izvršenju programa i planova                            
       održavanje komunalne infrastrukture u gradskim četvrtima i mjesnim odborima   
       Grada Zagreba u 2019. 
 4.   Prijedlog kapitalnih ulaganja u Gradskoj četvrti Črnomerec – donošenje  
       zaključka  (za samo pet akcija)
5.    Prijedlog Zaključka o prijedlogu prioriteta izgradnje vodoopskrbe i odvodnje za  
       2019./2020. 
6.    Prijedlog Zaključka o očitovanju na Javni natječaj za prodaju nekretnine u
       suvlasništvu  Grada Zagreba k.č. 3527/1 k.o. Mikulići
           7.     Informacije, pitanja i prijedlozi
	- ViO – program gradnje za 2019.
- Program poticanja razvoja obrta, malog i srednjeg poduzetništva u Gradu   
  Zagrebu 2019.-2023.
	- Akcijski plan upravljanja bukom u Gradu Zagrebu do 2023.
	- Prilaz baruna Filipovića kbr.22A do 22G-uklanjanje raslinja i žičane ograde
	- Održavanje dječjih i sportskih igrališta te parkova za pse u planovima za 2019. 


Ad.1.   Prijedlog Zaključka o Izvješću Mandatnog povjerenstva o prestanku mirovanja 
            mandata članice Vijeća Gradske četvrti Črnomerec i prestanku obnašanja dužnosti 
zamjenika članice Vijeća

Predsjednik  traži da Josip Jelić pročita Izvješće mandatnog povjerenstva. 
Josip Jelić čita Izvješće o prestanku mirovanja mandata članice Vijeća Gradske četvrti Črnomerec i prestanku obanšanja dužnosti zamjenika članice Vijeća.

IZVJEŠĆE
o prestanku mirovanja mandata članice vijeća i prestanku obnašanja dužnosti 
zamjenika članice vijeća

I.
A) Mandatno povjerenstvo utvrđuje da je Tamara Čubretović, na izborima za članove vijeća gradskih četvrti  izabrana na koalicijskoj listi SDP- HNS-NAPRIJED HRVATSKA za članicu Vijeća Gradske četvrti Črnomerec, 13. listopada 2017. stavila mandat u mirovanje iz osobnih razloga. 
Koalicijska lista SDP- HNS-NAPRIJED HRVATSKA je za zamjenika članice Vijeća, 
predložila Tomislava Matošina, koji je sukladno zaprimljenoj odluci na  koalicijskoj listi 
SDP- HNS-NAPRIJED HRVATSKA, dana 20 listopada 2017. počeo obnašati dužnost 
zamjenika članice. 

B) Tamara Čubretović, 13. veljače 2019. podnijela je zahtjev za prestanak mirovanja mandata članice Vijeća Gradske četvrti Črnomerec. 
Sukladno članku 11. stavku 9. Poslovnika o radu Vijeća Gradske četvrti Črnomerec (Službeni glasnik Grada Zagreba 16/18) od 21. veljače 2019. nastavlja obnašati dužnost članice Vijeća. 
II.

	Mandatno povjerenstvo predlaže Vijeću da prihvati ovo Izvješće i donese Zaključak o prestanku mirovanja mandata članice Vijeća Gradske četvrti Črnomerec i prestanku obnašanja dužnosti zamjeniku članice Vijeća, u predloženom tekstu.


Predsjednik daje prijedlog Zaključka na glasovanje.
Jednoglasno usvojen slijedeći:

ZAKLJUČAK
o Izvješću Mandatnog povjerenstva o prestanku mirovanja mandata  članici Vijeća Gradske četvrti Črnomerec i prestanku obnašanja dužnosti zamjenika  članice Vijeća

I. Prima se na znanje Izvješće Mandatnog povjerenstva o prestanku mirovanja mandata  članici Vijeća Gradske četvrti Črnomerec i prestanku obnašanja dužnosti zamjenika  članice Vijeća.

II. Dana 21. veljače.2019. prestaje mirovanje mandata članici Vijeća Tamari Čubretović, a 20. veljače 2019. Tomislav Matošin prestaje obnašati dužnost zamjenika članice Vijeća.

III. Ovaj će zaključak biti objavljen u Službenom glasniku Grada Zagreba.


Vijećnici članici Vijeća Gradske četvrti. čestitaju na povratku.   


Ad.2. Uređenje biciklističko pješačkog koridora Kustošija-Črnomerec okretište

Predsjednik daje riječ Draženu Lučaninu, predstavniku udruge biciklista.
Lučanin kratko pojašnjava prijedlog trase buduće biciklističke staze.
Predsjednik otvara raspravu.
U rasprai sudjelovali: Tomislav Kolačny, Miroslav Šurbek, Tomislav Domes, Ljiljana Peršinec, Zdravko Banožić, Vlado Crkevenac, Branko Matun i Josip Jelić.

Predsjednik daje prijedlog Zaključka na glasovanje.
Jednoglasno usvojen slijedeći

ZAKLJUČAK

o prijedlogu izgradnje biciklističko – pješačkog koridora
 „Ciglanska ulica – Črnomerec“ 

1. Vijeće je razmotrilo zahtjev i peticiju Dražena Lučanina koji predlaže izgradnju biciklističko – pješačkog koridora „Ciglanska – Črnomerec“ uz trasu buduće prometnice.  

2. Vijeće podržava prijedlog da se uz buduću prometnicu Črnomerec – Ciglanska ulica projektira i izgradi biciklistička staza, a Vijeće će sudjelovati u sufinanciranju.  

3. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.  


Ad.3.  Prijedlog Zaključka o prihvaćanju Izvješća o izvršenju programa i planova                             
           održavanje komunalne infrastrukture u gradskim četvrtima i mjesnim odborima 
Grada Zagreba u 2019.



Obzirom da se nitko ne javlja za riječ predsjednik daje prijedlog Zaključka na glasovanje.
S 12 glasova ZA i 2 SUZDRŽANA usvojen slijedeći
 
Z A K LJ U Č A K
o prihvaćanju Izvješća o izvršenju programa i planova 
održavanja komunalne infrastrukture 
u gradskim četvrtima i mjesnim odborima Grada Zagreba u 2019.

	1. Vijeće Gradske četvrti Črnomerec  razmotrilo je Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2018. (dalje u tekstu: Izvješće) što ga je izradio Gradski ured za mjesnu samoupravu.
	2. Vijeće prihvaća Izvješće u dijelovima koji se odnose na izvršenje Programa održavanja komunalne infrastrukture u Gradskoj četvrti Črnomerec u 2018. te na planove malih komunalnih akcija mjesnih odbora na području Gradske četvrti za 2018.
	3. Vijeće predlaže gradonačelniku Grada Zagreba da utvrdi Izvješće u predloženom tekstu i uputi ga Gradskoj skupštini Grada Zagreba na prihvaćanje. 
	4. Ovaj će se zaključak uputiti Gradskom uredu za mjesnu samoupravu na daljnje postupanje.


Ad.4.  Prijedlog kapitalnih ulaganja u Gradskoj četvrti Črnomerec – donošenje  
zaključka  

Predsjednik otvara raspravu.
U raspravi sudjelovali; Ljiljana Peršiec, Siniša Ružić, Tomislav Kolačny, Vlado Crkvenac, Snježana Ordaić, Josip Jelić, Branko Kasalo i Martin Postružin.
Predsjednik daje prijedlog Zaključka na glasovanje.
S 11 glasova ZA i 3 SUZDRŽANA usvojen slijedeći

ZAKLJUČAK

o prijedlogu kapitalnih ulaganja na Gradskoj četvrti Črnomerec 2019. – 2021. 

4. Vijeće je raspravljalo o potrebama kapitalnih ulaganja na Gradskoj četvrti Črnomerec 2019. – 2021. 

5. Vijeće, predlaže sljedeće kapitalne projekte: 

· Terminal Črnomerec
· Kustošijanska ulica 272 – izgradnja škole i vrtića
· Mikulići – izgradnja sportske dvorane
· Tržnica Kustošija – izgradnja
· sanacija i rekonstrukcija mosta „Ciglana – Grmoščica“
6. Ovaj Zaključak dostavit će se Gradskom uredu za mjesnu samoupravu na daljnje postupanje.  


Ad.5.   Prijedlog Zaključka o prijedlogu prioriteta izgradnje vodoopskrbe i odvodnje za  
 2019./2020. 

Predsjednik otvara raspravu.
U raspravi sudjelovali; Dragutin Buden, Maja Čižić i Siniša Ružić.
Predsjednik daje prijedlog Zaključka na glasovanje.
Jednoglasno usvojen slijedeći
               Z A K LJ U Č A K
             o prijedlogu prioriteta izgradnje vodoopskrbe i odvodnje za 2019./2020.

1. Vijeće traži da Vodoopskrba i odvodnja d.o.o.  u svoj program  za 2019./2020.  uvrsti:  

za izradu projektne dokumentacije i gradnju vodoopskrbnog cjevovoda slijedeće ulice: 
· Ulica Lea Müllera 
· Badljevinski put 

     za  izradu projektne dokumentacije i gradnju odvodnje slijedeće ulice: 
· Ulica Jelenovac 
· Ulica Vidikovac i odvojci  
· Bijenik mali
· Podvinje
· Vinogradi odvojak od kbr. 28 do ulice Vinogradi kbr. 11
· Ulica Dražice 
· Ulica Matijevka 
· Kustošijski vidikovec od 2 do 52
· Talani od kbr. 35/56 do 57/80
· Mikulići odvojak
· Lukšić gornji – Topolina
· Gorenščak od kbr. 27 do 31
· Ulica Krvarići od 87 do 93 
· Lea Müllera III odvojak 
· Kustošijski venec odvojak

1. [bookmark: OLE_LINK15][bookmark: OLE_LINK14][bookmark: OLE_LINK11][bookmark: OLE_LINK10]Ovaj Zaključak dostavit će se Vodoopskrbi i odvodnji d.o.o. i Gradskom uredu za mjesnu samoupravu.  


Ad.6.   Prijedlog Zaključka o očitovanju na Javni natječaj za prodaju nekretnine u
            suvlasništvu Grada Zagreba k.č. 3527/1 k.o. Mikulići

Obzirom da se nitko ne javlja za riječ predsjednik daje prijedlog Zaključka na glasovanje.
Jednoglasno usvojen slijedeći

               Z A K LJ U Č A K

             o očitovanju na Javni natječaj za prodaju nekretnine u suvlasništvu Grada Zagreba k.č.br.  3527/1 k.o. Mikulići 

1. Vijeće je raspravljalo o raspisivanju Javnog natječaja za prodaju nekretnina u suvlasništvu Grada Zagreba k.č.br. 3527/1 k.o. Mikulići. .   

2. Vijeće Gradske četvrti Črnomerec je suglasno da se suvlasnički dio Grada Zagreba k.č.br. 3527/1 k.o. Mikulići proda putem Javnog natječaja.   

3. Ovaj Zaključak dostaviti će se Gradskom uredu za imovinsko pravne poslove i imovinu Grada na daljnje postupanje. 

Ad.7. Informacije, pitanja i prijedlozi

Siniša Ružić pita tko je u podnajmu Kluba Metalac.
Maja Čižić pita zašto nije stavljeno u Plan komunanih aktivnosti dječje igralište na Jelenovcu.
Josip Jelić odgovara da se nije dobila suglasnost od Hrvatskih šuma za navedeno.
Maja Čižić kaže da mjesni odbori na dobiju odgovore na svoja pitanja koja upućuju Vijeću Gradske četvrti.

Obzirom da se više nitko ne javlja za riječ, predsjednik zatvara sjednicu.

Sjednica završila u 17:10 sati.
Zapisnik vodila:
Natalija Vidak


KLASA:   026-02/19-01/126
URBROJ: 251-06-11-03-19-2	
[bookmark: _GoBack]Zagreb,  07. ožujka 2019.					



								
								        Predsjednik Vijeća 
                                                                                       	  Gradske četvrti Črnomerec

								         Martin Postružin

